
Ieinteresētajiem piegādātājiem


[bookmark: OLE_LINK2]Iepirkuma komisija izskatīja ieinteresētajiem piegādātājiem saņemtos jautājumus par atklāta konkursa “Miera ielas posma, no Zemeņu ielas līdz Aizsargu ielas rotācijas aplim, pārbūve, Jelgavā”, identifikācijas Nr. JVP 2026/90/AK, turpmāk – konkurss, dokumentāciju un sniedz atbildes:

1.jautājums
Darbu daudzumu sarakstā ir pozīcija “Drošības barjeras N2 uzstādīšana”. Lai Pretendenti korekti spētu izcenot pozīciju, nepieciešama arī informācija par drošības barjeru darba platumu (W), par kuru būvprojektā nevaram atrast informāciju.
Lūdzam Pasūtītāju norādīt, kur meklējama informācija par drošības barjeru darba platumu, vai arī papildināt iepirkuma dokumentāciju, sniedzot nepieciešamo informāciju.

Atbilde
Informācija par drošības barjeras darba platumu ir pieejama “Autoceļu būvdarbu specifikācijas ABS 2026” nodaļā “7.6 Drošības barjeras uzstādīšana, nomaiņa vai atjaunošana”. 
Nolikuma 3. pielikuma “Tehniskā specifikācija” 3.pielikuma “Tehniskā informācija” “Specifikācijas (2÷4.kārta)” ievadā ir norāde uz “Autoceļu būvdarbu specifikācijas ABS 2026”. 


2.jautājums
Darba daudzumu sarakstā ir pozīcija ‘’Metāla norobežojošo stabiņu ar atstarojošām joslām uzstādīšana, h=1,0-1,2m, d=0.08-0.1m’’. 
Lūdzam Pasūtītāju sniegt sīkāku informāciju par materiālu un to uzstādīšanu (piemēram, cinkots vai nerūsējošā tērauda, montējams iebetonējot, vai pieskrūvējot).

Atbilde
Speciālas prasības metāla stabiņiem netiek izvirzītas – pretendents var piedāvāt jebkuru ārtelpām paredzētu norobežojošo stabiņu ar atbilstošiem parametriem.


3.jautājums
Būvprojekta ietvaros paredzēts uzstādīt vairāku veidu betona apmales, tajā skaitā 100x30/22x15, kā arī 100x22x15. Šīm pozīcijām norādīts, ka to skaitā iekļaujamas arī rādiusu apmales, bet potenciālie materiālu piegādātāji informē, ka šādām betona apmalēm rādiusu apmales netiek ražotas.
Lūdzam Pasūtītāju apstiprināt, ka būvniecības laikā būs iespēja izmantot augstāk minēto betona apmaļu taisnos posmus, tos piegriežot.

Atbilde
Piedāvājums jāiesniedz atbilstoši Nolikuma 3.pielikuma “Tehniskā specifikācija” 3.pielikuma “Tehniskā informācija”  “Specifikācijas (2÷4.kārta)” sadaļā “Konstruktīvās kārtas”. 

4.jautājums
Darba daudzumu sarakstā ir pozīcija “Atdalīšana ar ģeosintētiskiem materiāliem (CBR ≤ 4,5 % vai Ev2 ≤ 20 MPa)”. Saskaņā ar aktuālajām specifikācijām, ja CBR ≤ 4,5 % vai Ev₂ ≤ 20 MPa, ģeotekstila minimālajai stiepes stiprībai jābūt 16,2 kN/m. Savukārt projekta specifikācijā ir norādīti 25 kN/m. 
Lūdzam Pasūtītāju precizēt, kāds ģeotekstils izmantojams, ar stiepes stiprību 16,2 kN/m vai 25 kN/m?

Atbilde
Piedāvājums jāiesniedz atbilstoši Iepirkuma Nolikuma 3. pielikuma “Tehniskā specifikācija” 3.pielikumā “Tehniskā informācija” failam “005__4_Specifikacijas Mieraiela  2-4 karta”, kurā pie sadaļas “Konstruktīvās kārtas” ir norādīts, ka veicamo darbu apraksts dots “Autoceļu būvdarbu specifikācijas ABS 2026”.

